Návrh
Uznesenie vlády Slovenskej republiky
č. ...
z ...

k materiálu návrh na zrušenie  prílohy  č. 2 a zmenu uznesenia vlády SR     č.  203 z 24. marca 2010  k  návrhu na poukázanie prostriedkov obciam pre zariadenia sociálnych služieb zriadené alebo založené obcou po 1. 7. 2002 a vyšším  územným celkom na financovanie sociálnych služieb poskytovaných neverejnými poskytovateľmi 

Číslo materiálu: |
Predkladateľ: | ministerka práce, sociálnych vecí a rodiny Slovenskej republiky
Vláda

A. 	schvaľuje  
A. 1. 	nové znenie prílohy č. 2 – Počet neverejných poskytovateľov a ich kapacita a navrhovaná výška dotácie pre samosprávne kraje k návrhu  na poukázanie prostriedkov obciam pre zariadenia zriadené alebo založené obcou po  1. 7. 2002 a vyšším územným celkom na financovanie sociálnych služieb poskytovaných neverejnými poskytovateľmi, ktoré je súčasťou predloženého materiálu;
B.    zrušuje 
B. 1. 	prílohu č. 2 – Počet neverejných poskytovateľov a ich kapacita a navrhovaná výška dotácie pre samosprávne kraje k návrhu  na poukázanie prostriedkov obciam pre zariadenia zriadené alebo založené obcou po  1. 7. 2002 a vyšším územným celkom na financovanie sociálnych služieb poskytovaných neverejnými poskytovateľmi, schváleného uznesením vlády  č. 203 z 24. marca 2010; 
C.    mení 
C.1.       uznesenie vlády SR č. 203 z 24. marca 2010  takto:
               v bode B.1  vypúšťa slová:
„a vyšším územným celkom na financovanie sociálnych služieb poskytovaných neverejnými poskytovateľmi v celkovej výške 6 400 023 eur  podľa prílohy č. 2 materiálu“;
D.    ukladá 
ministrovi financií
D.1.         uvoľniť z kapitoly Všeobecná pokladničná správa  prostriedky  vyšším územným celkom na financovanie sociálnych služieb poskytovaných neverejnými poskytovateľmi v celkovej výške 6 400 023 eur  podľa nového znenia prílohy č. 2 predloženého materiálu
termín: do 15. apríla 2010.

Vykoná: | minister financií
Na vedomie: | ministerka práce, sociálnych vecí a rodiny